गुजरातमधला कोरोनाचा मृत्यूदर हा सुद्धा चिंतेचा विषय ठरत आहे. केंद्रीय आरोग्य मंत्रालयाच्या आकडेवारीनुसार 2 जूनला 1 लाख 98 हजारहून अधिक लोकांना कोरोनाचा संसर्ग झाला होता. यापैकी 66 टक्के लोक महाराष्ट्र, तामिळनाडू, दिल्ली आणि गुजरातमध्ये आहेत. 

महाराष्ट्रामध्ये कोरोनाचे 70,013 रुग्ण आहेत. दिल्लीमध्ये कोरोनाचे 20 हजाराहून अधिक रुग्ण आहेत, तर तामिळनाडूमध्ये 23 हजारहून अधिक लोकांना कोरोनाचा संसर्ग झाला आहे. 

चौथ्या क्रमांकावर गुजरात आहे, जिथे कोरोनाचा संसर्ग झालेले 17 हजाराहून अधिक रुग्ण आहेत. मात्र कोव्हिड-19 मुळे मृत्यूमुखी पडलेल्यांच्या आकडेवारीचा विचार करता हा क्रम बदलतो. 

महाराष्ट्रात कोरोनामुळे 2362 जणांचा मृत्यू झालाय. गुजरातमध्ये 1063 जण मृत्यूमुखी पडले आहेत. दिल्लीत 523 तर तामिळनाडूमध्ये 184 जणांचा मृत्यू झाला आहे. देशात कोरोनाच्या संसर्गामुळे होणारा मृत्यूदर 3 टक्के आहे, पण गुजरातमध्ये सुरुवातीपासूनच मृत्यूदर अधिक होता. 

या मागचं नेमकं कारण काय? या प्रश्नाचं उत्तर देताना एचसीजी ग्रुप ऑफ हॉस्पिटल्सचे रिजनल डायरेक्टर डॉ. भरत गढवी सांगतात की, लोक उपचार घेण्यासाठी उशिरा समोर येत आ... आणखी 4000 वर्णांसाठी लेख सुरू ठेवा:
हेत आणि त्यामुळेच त्यांना वाचवणं अवघड होत आहे. 

ते सांगतात की, तामिळनाडूमध्ये असं नाहीये. लक्षणं दिसल्यानंतर तातडीनं डॉक्टरांशी संपर्क साधायला हवा. गढवी म्हणतात, की सरकारी धोरणंही फारशी पूरक नव्हती. टेस्टिंग, अलगीकरण या सगळ्या गोष्टींची सुरुवात मोठ्या उत्साहानं झाली, मात्र आता प्रशासनाची दमछाक होताना दिसत आहे. 

अहमदाबादचे डॉ. सोमेन्द्र देसाई सांगतात, की गुजरातमध्ये इतर राज्यांच्या तुलनेत डायबेटीस, उच्च रक्तदाब आणि लठ्ठपणासारखे आजार अधिक प्रमाणात दिसतात. त्यामुळेही कोरोनानं मृत्यूमुखी पडणाऱ्यांचं प्रमाण अधिक आहे. सर्वाधिक मृत्यू हाय रिस्क झोनमध्ये झाले असल्याचा सरकारचा दावा आहे. 

नऊ टक्के मृत्यू हे 'हाय रिस्क' वयोगटामध्ये म्हणजे 5 वर्षांपेक्षा कमी आणि 60 वर्षांहून अधिक वयोगटात झाले आहेत.  77 टक्के रुग्ण हे कोमॉर्बिड आजारांनी ग्रासलेले होते, तर 14 टक्के रुग्णांना असा कोणताही आजार नव्हता.  

केंद्र सरकारने देशातील सर्वात मोठ्या 'एम्स' रुग्णालयाचे प्रमुख डॉ. रणदीप गुलेरिया यांना मे महिन्यात सिव्हिल हॉस्पिटल आणि अहमदाबादच्या दौऱ्यावर पाठवलं होतं. 

अहमदाबादमध्ये कोरोनामुळे होणाऱ्या मृत्यूंबद्दल त्यांनी म्हटलं होतं की, अजूनही लोकांमध्ये कोव्हिड-19 बद्दल स्टिग्मा आहे. लोक अजूनही टेस्ट करण्यासाठी हॉस्पिटलमध्ये यायला घाबरत आहेत. उशिरा रुग्णालयात दाखल झाल्यामुळे उपचारही उशिराच होत आहेत. 

डॉ. गुलेरिया यांनी असंही म्हटलं होतं की, ज्या रुग्णांमध्ये अचानक ऑक्सिजनची पातळी कमी झाल्यामुळे त्यांची तब्येत बिघडते. याला 'हायपोक्सिया' म्हणतात. श्वास घ्यायला त्रास सुरू झाल्यामुळे अचानक त्यांची प्रकृती खालावते. याव्यतिरिक्त गुजरातमध्ये कोरोना व्हायरसचा कोणताही वेगळा प्रकार असल्याची शक्यता सरकार आणि ICMR ने फेटाळून लावली.  

गुजरातमध्ये संसर्ग वाढला कसा? 

मे महिन्याच्या शेवटच्या आठवड्यामध्ये गुजरात हे महाराष्ट्राखालोखाल कोरोनाचा सर्वाधिक फटका बसलेलं राज्य होतं. खरंतर गुजरातमध्ये तबलिगी जमात किंवा कोयाबेडुप्रमाणे मोठ्या प्रमाणावर 'क्लस्टर'ही आढळलं नव्हतं. 

गुजरातचे मुख्यमंत्री विजय रुपाणी आणि उपमुख्यमंत्री नितीन पटेल यांनी दिल्लीत आयोजित केलेल्या तबलिगी जमातच्या कार्यक्रमात सहभागी झालेल्या लोकांना कोरोनाच्या संसर्गासाठी जबाबदार धरलं. 









गुजरातमध्ये कोरोना संक्रमणाचे सर्वात मोठे हॉटस्पॉट अहमदाबाद आणि सुरत आहेत. गुजरातमधील...